Όλο ένα και πληθαίνουν τα θλιβερά επεισόδια με πρωταγωνιστές παράνομους μετανάστες οι οποίοι πλέον φτάνουν στη χώρα μας και επιτόπου προκαλούν επεισόδια με σκοπό να εκβιάσουν τις ελληνικές αρχές για να τους μεταφέρουν στο εσωτερικό, απ' όπου ελπίζουν να βρουν τρόπο να διαφύγουν προς την Ευρώπη.

Αν αυτό δεν είναι ο ορισμός της εισβολής τότε τι είναι; Περιμένουμε μήπως να υψώσουν και...τη σημαία τους;

Πριν λίγες ημέρες στην Λέσβο πάνω από 1.000 αλλοδαποί πολιόρκησαν την εφορία του νησιού ζητώντας την άμεση έκδοση ΑΦΜ για να πάρουν επίδομα των 400 ευρώ!

Σήμερα το μεσημέρι επεισόδια προκάλεσαν στη Σύμη ομάδα παράνομων μεταναστών που δε δίστασε να επιτεθεί και εναντίον αστυνομικών, δείχνοντας πλήρη περιφρόνηση προς τις ελληνικές Αρχές.

Σύμφωνα με πληροφορίες τοπικής ιστοσελίδας, οι παράνομοι μετανάστες που έφτασαν στο νησί με το «έτσι θέλω» τις προηγούμενες μέρες από τα τουρκικά παράλια, προκάλεσαν τα επεισόδια διαμαρτυρόμενοι για… τις συνθήκες διαβίωσής τους απαιτώντας ταυτόχρονα να φύγουν από το νησί, καθώς δεν ανταποκρινόταν στις απαιτήσεις τους!

Μια ομάδα από αυτούς, πέταξε φαγητά σε αστυνομικούς και να επιτέθηκε σε έναν εξ αυτών.

Οι αστυνομικοί κατάφεραν να ελέγξουν την κατάσταση χωρίς το επεισόδιο να πάρει έκταση, αλλά αυτό δεν σημαίνει ότι δεν θα επαναληφθεί ξανά, εάν οι Αρχές δεν τους πάρουν για να τους μεταφέρουν στην περίφημη ενδοχώρα.

Υπολογίζεται ότι αυτές τις μέρες βρίσκονται στη Σύμη περίπου 200 αλλοδαποί, την εποπτεία των οποίων έχουν 8 αστυνομικοί!

Στο θέμα αυτό είχε αναφερθεί με δηλώσεις του, ο δήμαρχος Σύμης κ. Ελ. Παπακαλοδούκας στις αρχές Αυγούστου και χάρη στις διαμαρτυρίες του το τμήμα Σύμης είχε ενισχυθεί με... 4 αστυνομικούς!